Ντόμινικ Λιβάκοβιτς

Ο Ντόμινικ Λιβάκοβιτς (9 Ιανουαρίου 1995) είναι Κροάτης ποδοσφαιριστής ο οποίος αγωνίζεται ως τερματοφύλακας για λογαριασμό της Φενέρμπαχτσε και της εθνικής ομάδας της Κροατίας.

Ο Λιβάκοβιτς ξεκίνησε την καριέρα του από τη ΝΚ Ζάγκρεμπ τη σαιζόν 2012-13. Το 2015 αποκτήθηκε από τη Δυναμό Ζάγκρεμπ, όμως τη πρώτη σαιζόν δόθηκε δανεικός πίσω στη ΝΚ. Με Δυναμό κατέκτησε τρία πρωταθλήματα. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Λιβάκοβιτς πραγματοποίησε το ντεμπούτο του με την εθνική ομάδα το 2017 και ήταν μέλος της αποστολής η οποία έφτασε μέχρι τον τελικό στο Μουντιάλ του 2018. Στο Παγκόσμιο Κύπελλο 2022 ήταν ο βασικός τερματοφύλακας της Εθνικής Κροατίας. Με σημαντικές επεμβάσεις στην διαδικασία των πέναλτι στην φάση των 16 και στον προημιτελικό αναδείχθηκε σε μεγάλο πρωταγωνιστή του Μουντιάλ.

Παραπομπές 

Κροάτες ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Κροατίας
Ποδοσφαιριστές ΝΚ Ζάγκρεμπ
Ποδοσφαιριστές Ντιναμό Ζάγκρεμπ
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Παγκοσμίου Κυπέλλου 2022